

STROKOVNI SVET REPUBLIKE SLOVENIJE ZA ŠPORT

Masarykova cesta 16, 1000 Ljubljana T: 01 400 54 14

F: 01 400 53 21

E: strokovnisvet-sport-mizs@gov.si

Številka: 013-56/2021/40 Datum: 8. 9. 2021

ZAPISNIK

**14. dopisne seje Strokovnega sveta Republike Slovenije za šport**

**Datum seje:** torek, 7. 9. 2021

**Trajanje seje:** od torka, 7. 9. 2021 od 7:13 do srede, 8. 9. 2021 do 18:00

**Glasovali člani**: dr. Marko Šibila, dr. Boro Štrumbelj, dr. Franci Petek, Uroš Zupan, Janez Urbanc, mag. Polona Rifelj, Sašo Norčič, mag. Matej Jamnik, mag. Samo Logar, mag. Matevž Jug, Vladimir Sitar, mag. Lovrencij Galuf, Blaž Perko, mag. Katja Koren Miklavec, mag. Stanko Glažar, mag. Peter Škerlj, mag. Janez Sodržnik.

# Niso glasovali: /

V skladu s 24. členom Poslovnika Strokovnega sveta Republike Slovenije za šport je dopisna seja veljavna, če na njej glasuje večina članov sveta, predlog sklepa pa je sprejet, če zanj glasuje večina članov, ki je oddala svoj glas.

V roku, ki je bil določen v sklicu seje, to je do 8. 9. 2021 do 18:00 ure, je na seji veljavno glasovalo sedemnajst (17) članov strokovnega sveta.

Izid glasovanja je, kot sledi:

# SKLEP 14d/225:

**Strokovni svet RS za šport, s ciljem povečati finančna sredstva za šport, podaja osem (8) predlogov, ki naj jih Vlada RS upošteva pri pripravi sprememb davčne zakonodaje, kot sledi iz priloge.**

|  |  |  |  |  |
| --- | --- | --- | --- | --- |
| Glasovalo: 17 | Za: 17 | Proti: 0 | Vzdržani: 0 | Sklep sprejet: DA |

Zapisal:

Zvijezdan Mikić Sašo Norčič

Tajnik Strokovnega sveta Predsednik Strokovnega sveta

# PREDLOGI STROKOVNEGA SVETA RS ZA ŠPORT ZA POVEČANJE FINANČNE PODPORE ŠPORTU

1. **Sponzorstva oz. odhodki pravnih oseb za namen sponzorstva**

Predlagamo, da se sponzorju davčno priznajo odhodki v višini 3-kratnika danega sponzorstva (doslej so priznani v višini danega sponzorstva).

# Donacije

Predlagamo, da se prizna delež davčno priznanih donacij v višini 10% obdavčljivih prihodkov (doslej 0,3% obdavčljivih prihodkov).

# Znesek neobdavčenih izplačil društev

Predlagamo, da se omogoči znesek neobdavčenih izplačil članom društev do maksimalne višine 1.000 EUR mesečno, po osebi, za namen plačil npr. strokovnih delavcev, igralcev, trenerjev, administrativnega in tehničnega osebja ipd.

# Nagrade

Predlagamo, da se športnikom z osvojeno medaljo na olimpijskih igrah ter svetovnih, evropskih in drugih mednarodnih prvenstvih, nagrade izplačajo neobdavčeno do zneska

50.000 EUR, ne glede na to, katera pravna oseba je izplačevalec nagrade – zveza, društvo, sponzor.

# Dohodninski razred

Predlagamo uvedbo novega dohodninskega razreda z letno osnovo nad 1 mio EUR, z 10% obdavčitve.

# Zaposlitev določene skupine vrhunskih športnikov (dobitniki medalj na največjih tekmovanjih ali določen najvišji razred kategorizacije)

Predlagamo dodatno davčno olajšavo v višini izplačane bruto plače, pri davku od dohodkov pravnih oseb za določeno prehodno obdobje (npr. 5 let). S tem želimo spodbuditi zaposlovanje zaslužnih športnikov po športni karieri.

# Prispevki za socialno varnost

Predlagamo, da se prispevki za socialno varnost strokovnih delavcev v športu in športnikov obravnavajo enako kot v invalidskih organizacijah, kjer se samo obračunajo in ne plačajo ali pa se plača manjši odstotek, npr. do 20 % obračunanih prispevkov.

# Prihodki športu od iger na srečo

Podpiramo izključno spremembe na zakonodajnem področju iger na srečo utemeljene s konkretnimi projekcijami, ki bodo športu trajno zagotovile dodatna finančna sredstva.

Cilj je povečati realni znesek finančnih sredstev, ki so trenutno namenjena športu.